CELEX: 62013TB0578
Language: el
Date: 2014-02-13 00:00:00
Title: Υπόθεση T-578/13 R: Διάταξη του Προέδρου του Γενικού Δικαστηρίου της 13ης Φεβρουαρίου 2014 — Luxembourg Pamol (Cyprus) και Luxembourg Industries κατά Επιτροπής (Ασφαλιστικά μέτρα  — Διαδικασία διαθέσεως φυτοπροστατευτικών προϊόντων στην αγορά  — Δημοσίευση εγγράφων σχετικά με την εγγραφή δραστικής ουσίας  — Απόρριψη αιτήσεως για εμπιστευτική μεταχείριση ορισμένων πληροφοριών  — Αίτηση αναστολής εκτελέσεως  — Παραδεκτό  — Επείγον  — Fumus boni juris  — Στάθμιση των συμφερόντων)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/39
            
         Διάταξη του Προέδρου του Γενικού Δικαστηρίου της 13ης Φεβρουαρίου 2014 — Luxembourg Pamol (Cyprus) και Luxembourg Industries κατά Επιτροπής
   (Υπόθεση T-578/13 R)
   ((Ασφαλιστικά μέτρα - Διαδικασία διαθέσεως φυτοπροστατευτικών προϊόντων στην αγορά - Δημοσίευση εγγράφων σχετικά με την εγγραφή δραστικής ουσίας - Απόρριψη αιτήσεως για εμπιστευτική μεταχείριση ορισμένων πληροφοριών - Αίτηση αναστολής εκτελέσεως - Παραδεκτό - Επείγον - Fumus boni juris - Στάθμιση των συμφερόντων))
   2014/C 135/50
   Γλώσσα διαδικασίας: η αγγλική
   
      Διάδικοι
   
   
      Αιτούσες: Luxembourg Pamol (Cyprus) (Λευκωσία, Κύπρος), και Luxembourg Industries Ltd (Τελ-Αβίβ, Ισραήλ) (εκπρόσωποι: C. Mereu και K. Van Maldegem, δικηγόροι)
   
      Καθής: Ευρωπαϊκή Επιτροπή (εκπρόσωποι: G. von Rintelen και P. Ondrůšek)
   
      Αντικείμενο
   
   Αίτηση αναστολής εκτελέσεως της αποφάσεως της Επιτροπής, που κοινοποιήθηκε στις αιτούσες με επιστολή της Ευρωπαϊκής Αρχής για την Ασφάλεια των Τροφίμων (EFSA) της 8ης Οκτωβρίου 2013, με την οποία απορρίφθηκε αίτημά τους για εμπιστευτική μεταχείριση ορισμένων πληροφοριών που περιέχονταν στην έκθεση αξιολογήσεως από ομότιμους και την τελική προσθήκη όσον αφορά την εγγραφή της δραστικής ουσίας φωσφονικά άλατα καλίου, που είχε υποβληθεί κατ’ εφαρμογήν του άρθρου 14 της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230, σ. 1), και του κανονισμού (ΕΕ) 188/2011 της Επιτροπής, της 25ης Φεβρουαρίου 2011, για τη θέσπιση λεπτομερών κανόνων σχετικά με την εφαρμογή της οδηγίας 91/414 όσον αφορά τη διαδικασία αξιολόγησης των δραστικών ουσιών που δεν κυκλοφορούσαν στην αγορά δύο έτη μετά την ημερομηνία κοινοποίησης της εν λόγω οδηγίας (ΕΕ L 53, σ. 51).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1.
            
            
               Αναστέλλει την εκτέλεση της αποφάσεως της Επιτροπής, που κοινοποιήθηκε στις Luxembourg Pamol (Cyprus) και Luxembourg Industries Ltd με επιστολή της Ευρωπαϊκής Αρχής για την Ασφάλεια των Τροφίμων (EFSA) της 8ης Οκτωβρίου 2013, με την οποία απορρίφθηκε αίτημά τους για εμπιστευτική μεταχείριση ορισμένων πληροφοριών που περιέχονταν στην έκθεση αξιολογήσεως από ομότιμους και την τελική προσθήκη όσον αφορά την εγγραφή της δραστικής ουσίας φωσφονικά άλατα καλίου.,
            
         
               2.
            
            
               Διατάσσει την Ευρωπαϊκή Επιτροπή να μην επιτρέψει τη δημοσίευση, από την EFSA, ενός κειμένου της εκθέσεως αξιολογήσεως από ομότιμους και της τελικής προσθήκης όσον αφορά την εγγραφή της δραστικής ουσίας φωσφονικά άλατα καλίου περισσότερο λεπτομερούς από το κείμενο που περιέχει αποκρύψεις στοιχείων που έγιναν με την επιστολή των Luxembourg Pamol (Cyprus) και Luxembourg Industries Ltd της 25ης Φεβρουαρίου 2013, όπως αυτές εμφαίνονται στο παράρτημα Α 3 της κύριας προσφυγής.
            
         
               3.
            
            
               Επιφυλάσσεται ως προς τα δικαστικά έξοδα.